Triumphus Lucii Cornelii Sullae (81 a.C.n.)
Triumphus Lucii Cornelii Sullae anno 81 a.C.n. Romae celebratus est ob res in Asia Minore a Sulla restitutas regemque Mithridatem inter limites regni sui confinitum. Triumphus a Plutarcho breviter describitur in "Vita Sullae":

Triumphus eius cum magnifico sumptu et raro aspectu regiorum spoliorum erat splendidus, plus tamen dignitatis habuit et pulchrius spectaculum praebuit propter exsules. Nobilissimi enim et potentissimi civium sertis redimiti currum sequebantur, servatorem et parentem Sullam vocantes, quippe cuius opera in patriam redirent uxoresque et liberos reciperent. Omnibus celerrime confectis, rerum gestarum rationes in foro edens, haud minori diligentia fortunae quam virtutis opera recensuit et ad extremum ob tam prosperos eventus Felicem se cognominari iussit. (Plutarchus, Vita Sullae 34.1-3: versio Th. Doehner)

 Index triumphorum Romanorum

Triumphi
Bella Mithridatica
Lucius Cornelius Sulla Felix
81 a.C.n.